[UPDATE] วันนี้หุ้น SCB เปิดตลาด ดิ่งลง 11%
สาเหตุที่ปรับตัวลงก็เพราะว่า SCB ได้ประกาศผลดำเนินงานไตรมาส 4 ปี 2562 ที่น่าผิดหวังต่อนักลงทุน  ซึ่งเหตุผลหลักก็คือ ในปีนี้ SCB ได้ขายหุ้นของบริษัท SCBLIFE ให้แก่ บริษัท FWD จากฮ่องกง ได้เงินก้อนใหญ่มาแสนล้าน
20 ม.ค. 2563

[UPDATE] วันนี้หุ้น SCB เปิดตลาด ดิ่งลง 11%
สาเหตุที่ปรับตัวลงก็เพราะว่า
SCB ได้ประกาศผลดำเนินงานไตรมาส 4 ปี 2562 ที่น่าผิดหวังต่อนักลงทุน
ซึ่งเหตุผลหลักก็คือ ในปีนี้ SCB ได้ขายหุ้นของบริษัท SCBLIFE ให้แก่ บริษัท FWD จากฮ่องกง ได้เงินก้อนใหญ่มาแสนล้าน
แต่ก็แลกกับการที่ SCB จะสูญเสียรายได้จาก SCBLIFE ไปตลอดกาล ถึงแม้ว่าจะมีรายได้จากการเป็นพันธมิตรทางธุรกิจกับ FWD ก็เทียบไม่ได้เลยกับรายได้จากธุรกิจประกันชีวิตในสมัยก่อน
แล้วเงินก้อนที่ได้มา SCB เอาไปทำอะไร?
ส่วนใหญ่ SCB ยังไม่เอาไปทำอะไร
แต่อีกส่วนหนึ่ง SCB เอาไปตั้งสำรองเพิ่ม
โดยปีนี้ SCB ได้ตั้งสำรองหนี้สงสัยจะสูญรวม 36,211 ล้านบาท ซึ่งเพิ่มขึ้นมากถึง 50.7% จากปีก่อน ซึ่งธนาคารให้เหตุผลว่ามาจากสภาพเศรษฐกิจที่ชะลอตัวลง
โดยล่าสุด สินเชื่อด้อยคุณภาพ (NPLs)
ของ SCB ไตรมาส 4 ปี 2562 มีมูลค่า 85,212 ล้านบาท
เพิ่มขึ้นถึง 21.1% จากปีที่แล้ว
ทำให้อัตราส่วนสินเชื่อด้อยคุณภาพ ณ สิ้นเดือนธันวาคม 2562 ของ ธนาคาร อยู่ที่ 3.4% เพิ่มขึ้นจากคาดการณ์ไว้ 3% ในครึ่งแรกของปี
นอกจากนั้น SCB ยังปล่อยสินเชื่อเข้มงวดขึ้น ทำให้มีการเติบโตของสินเชื่อที่ลดลงอีกด้วย
ถึงแม้ว่า SCB จะมีการอนุมัติจ่ายเงินปันผลระหว่างกาลให้แก่ผู้ถือหุ้นในอัตรา 0.75 บาทต่อหุ้น
รวมเป็นเงินทั้งสิ้น 2,549 ล้านบาท ซึ่งเมื่อเทียบไม่ได้เลยกับมูลค่าของ SCBLIFE เป็นแสนล้านที่ขายแล้วได้เงินมา
โดยสรุปแล้วที่ผ่านมา SCB เจอปัญหามากมาย เศรษฐกิจชะลอตัว ขายธุรกิจที่ทำเงินหลักออกไปเพื่อแลกกับเงินก้อนเข้ามา แต่ในระหว่างเดียวกันเงินก้อนนั้นก็ยังมาใช้หาธุรกิจใหม่ที่สร้างรายได้มาทดแทนไม่ได้ทันที
เมื่อภาพเป็นอย่างนี้แล้วจึงอาจทำให้ นักลงทุนตัดสินใจขายหุ้นออกมาเหมือนอย่างวันนี้..
หมายเหตุ: การลงทุนมีความเสี่ยง โปรดศึกษาข้อมูลให้ครบถ้วนก่อนตัดสินใจลงทุน บทความนี้ไม่ได้มีเจตนาชี้นำให้ซื้อหรือขายหุ้นตัวนี้